**LĪGUMS Nr. LPP 2017/51**

*Liepājā 2017.gada 31.maijā*

**Liepājas speciālās internātpamatskolas**, tās direktora **Ata Brikmaņa** personā, kurš rīkojas uz nolikuma pamata (turpmāk saukts ***Pircējs***), un **SIA “ARDALA”,** tās valdes locekļa **Arņa Lagzdiņa** personā (turpmāk tekstā – ***Pārdevējs***), līdzēji saukti arī katrs atsevišķi – ***Puse***, kopā tekstā ***Puses***, pamatojoties uz iepirkuma „*Par jauna pasažieru mikroautobusa piegādi Liepājas Speciālās internātpamatskolas vajadzībām*” (LPP 2017/51) rezultātiem, noslēdz šādu piegādes līgumu (turpmāk tekstā – ***Līgums***).

1. **LĪGUMA PRIEKŠMETS**

**Pārdevējs pārdod un piegādā, bet Pircējs pērk jaunu pasažieru mikroautobusu RENAULT TRAFIC**, turpmāk šā Līguma tekstā saukta Prece, saskaņā ar iepirkuma nolikuma pielikumā „Tehniskā specifikācija” noteiktajām prasībām un Pārdevēja Tehnisko un finanšu piedāvājumu iepirkumam, kas ir Līguma Pielikums Nr.1.

1. **LĪGUMCENA UN NORĒĶINU KĀRTĪBA**
   1. **Līgumcena par Preci** sastāda **EUR 21 735,54** *(divdesmit viens tūkstotis septiņi simti trīsdesmit pieci euro un 54 centi)*, turpmāk Līguma tekstā saukta Preces Līgumcena, plus **pievienotās vērtības nodoklis (PVN)**, kas uz Līguma noslēgšanas brīdi ir 21% (divdesmit viens procents), tas ir **EUR 4 564,46** *(četri tūkstoši pieci simti sešdesmit četri euro un 46 centi),* kas **kopā sastāda EUR 26 300,00** *(divdesmit seši tūkstoši trīs simti euro un 00 centi)*;
   2. Kopējā Līgumcenā ir iekļautas visas ar Preces piegādi saistītās izmaksas.
   3. Izmaksas, kas saistītas ar remontdarbu veikšanu, tai skaitā materiāliem, Preces Garantijas laikā, kur pie bojājumu rašanās nav vainojams Pircējs, tas ir Prece ir pareizi ekspluatēta un veicamie remontdarbi nav saistīti ar detaļu nolietojumu, uz kurām neattiecas Pārdevēja noteiktās Preces garantijas saistības, sedz Pārdevējs.
   4. Pircējs veic samaksu Pārdevējam tikai par pilnīgi, labā kvalitātē un termiņā, kā arī atbilstoši līgumā noteiktajai kārtībai un noteikumiem piegādātu Preci.
   5. Preces Līgumcenas samaksa tiek veikta pēc Preces piegādes Pircējam, ko apliecina atbilstoša nodošanas – pieņemšanas akta parakstīšana, pamatojoties uz Pārdevēja izrakstīto rēķinu, ne vēlāk kā 30 (trīsdesmit) kalendāra dienu laikā pēc rēķina saņemšanas.
2. **PRECES PĀRDOŠANAS NOTEIKUMI**
   1. Pārdevējs Preci piegādā pēc adreses **Liepāja, Uliha iela 56;**
   2. Pārdevējs piegādā Preci **iespējami īsā termiņā, bet ne vēlāk kā 16 (*sešpadsmit*) nedēļu laikā pēc Līguma noslēgšanas**, savlaicīgi saskaņojot konkrēto piegādes laiku ar Pircēju;
   3. Precei jābūt tādā tehniskā un juridiskā stāvoklī, lai Pircējs to varētu lietot nekavējoties bez jebkādiem ierobežojumiem;
   4. Nododot Preci Pircējam, Pārdevējs nodod Pircējam visus dokumentus, kas attiecas uz transporta līdzekli, tai skaitā garantijas dokumentus, servisa grāmatiņu, lietošanas noteikumus, rezerves atslēgas, transportlīdzekļa reģistrācijas apliecību, OCTA polisi, reģistrētās numura zīmes un citus nepieciešamos dokumentus, kā arī, ja tas nepieciešams, veic Pircēja darbinieku instruktāžu par Preces ekspluatācijas noteikumiem, tai skaitā par Preces aprīkojumu un tā darbības principiem;
   5. Nododot Preci Pircējam, Puses paraksta Preces nodošanas – pieņemšanas aktu, kas apliecina, ka Prece ir nodota Pircējam saskaņā ar Līguma noteikumiem.
   6. Gadījumā, ja Pircējs konstatē, ka Prece neatbilst līguma noteikumiem vai tai ir kādi citi defekti, tas ne vēlāk kā 10 (desmit) darba dienu laikā pēc preces nodošanas – pieņemšanas akta parakstīšanas iesniedz Pārdevējam rakstveidā pretenziju, ko Pārdevējs izskata ne vēlāk kā 5 (piecu) darba dienu laikā pēc pretenzijas saņemšanas. Gadījumā, ja Pārdevējs neatbilstību atzīst par pamatotu, Puses paraksta Defektu aktu, kurā vienojas par trūkumu novēršanas kārtību un termiņiem.
3. **KVALITĀTE UN GARANTIJA**
   1. Precei jāatbilst līguma Pielikumā Nr. 1 noteiktajām prasībām, kvalitātes standartiem, tehniski normatīvai dokumentācijai un Precei ir jābūt drošai lietošanā.
   2. Preces garantijas laiks noteikts 2 (divi) gadi bez nobraukuma ierobežojuma, turpmāk šā līguma tekstā saukts Garantijas laiks, no Preces nodošanas Pircējam, ja Prece tiek ekspluatēta saskaņā ar tehniskās dokumentācijas prasībām. Garantiju apliecina Pārdevēja izsniegtie dokumenti, kas tiek nodoti Pircējam pie Preces nodošanas saskaņā ar Līguma noteikumiem.
   3. Preces Garantijas laikā Pārdevējs ir atbildīgs par katru defektu, ja vien tas nav radies nepareizas ekspluatācijas dēļ.
   4. Pārdevējam Preces Garantijas laikā ir jānovērš defekti par saviem līdzekļiem ar Pircēju saskaņotā termiņā un kārtībā.
   5. Pārdevējs Preces garantijas laikā veic pārdotās Preces tehniskās apkopes, kā arī veic nepieciešamos remontdarbus, uz kuriem attiecas garantijas saistības, turpmāk Līguma tekstā saukts Pakalpojums vai Pakalpojumi.
   6. Pārdevējam ir pienākums Preces tehniskās apkopes un garantijas remontdarbus veikt kvalitatīvi, saskaņā ar ražotāja noteiktajām tehnoloģijām un metodēm, tehniskās apkopes veikt apkopei paredzētajā izpildes laikā un saskaņā ar tehniskajā apkopē veicamo darbu aprakstu, kā arī nodrošināt, lai Pakalpojumus veic kvalificēti speciālisti, kuri apmācīti darbam ar iekārtām, pārzina konkrēto Preci, tās rezerves detaļas un tehnoloģiskās metodes.
   7. Pārdevējs nodrošina veiktajiem remontdarbiem un tehnisko apkopju darbiem, un pielietotajiem izejmateriāliem garantiju, saskaņā ar šī līguma noteikumiem. Pārdevējs nodrošina, ka tiek pielietoti augstākās kvalitātes izejmateriāli. Pakalpojumu izmaksas Pārdevējam iepriekš jāsaskaņo ar Pircēju.
   8. Neparedzētu un neatliekamu Preces remontdarbu gadījumā Pārdevējs apņemas sniegt nepieciešamos Pakalpojumus ārpus kārtas.
   9. Pārdevējs sniedz Pakalpojumu termiņā, par kādu tas vienojies pirms Pakalpojuma izpildes ar Pircēju. Ja Pakalpojuma izpildes laikā atklājas slēpti defekti, Pārdevējs par to nekavējoties paziņo Pircējam un Puses vienojas par termiņu, kādā Pakalpojums sniedzams.
   10. Pārdevējs apņemas atkārtoti sniegt Pakalpojumu, ja tas nav sniegts pilnīgi vai labā kvalitātē. Atkārtoti veicamo Pakalpojumu Pārdevējs veic par saviem līdzekļiem un ar Pircēju saskaņotos termiņos.
   11. Pircēja pilnvarotā persona vai tās nozīmētā persona, pieņemot Pakalpojumu, paraksta Pārdevēja iesniegtos rēķina eksemplārus un nodod rēķinu Pircējam apmaksai. Pilnvarotā persona vai tās nozīmētā persona ir tiesīga izteikt arī savas pretenzijas attiecībā uz Pakalpojuma kvalitāti un pilnīgu izpildi.
   12. Ja Pakalpojums nav sniegts pilnīgi vai labā kvalitātē, pretenziju Pircējs var pieteikt jebkādā formā Pārdevējam ne vēlāk kā 5 (piecu) darba dienu laikā pēc Pakalpojuma sniegšanas.
4. **ATBILDĪBA, STRĪDU IZSKATĪŠANAS UN TIESĪBU AKTU PIEMĒROŠANAS KĀRTĪBA**
   1. Saskaņā ar Latvijas Republikas tiesību aktiem, Puses ir atbildīgas par nodarītajiem zaudējumiem, ko tās nodarījušas ar savu darbību vai bezdarbību, pārkāpjot Līgumā noteiktās saistības.
   2. Ja Pārdevējs, ne Pircēja vainas dēļ, neveic Preces piegādi līgumā noteiktajā termiņā, Pārdevējs maksā Pircējam līgumsodu, kas sastāda 0,1% (nulle komats viens procents) no Preces Līgumcenas par katru nokavēto dienu, bet kopsummā ne vairāk kā 10% (*desmit procenti*) procenti no laikā neapmaksātās summas.
   3. Ja Pircējs neveic samaksu par Preci vai Pakalpojumiem līgumā noteiktajā termiņā, Pircējs maksā Pārdevējam līgumsodu, kas sastāda 0,1% (nulle komats viens procents) no neapmaksātā rēķina summas par katru nokavēto dienu, bet kopsummā ne vairāk kā 10% (*desmit procenti*) procenti no laikā neapmaksātās summas.
   4. Līgumsoda samaksa neatbrīvo no līguma saistību izpildes un zaudējumu atlīdzības.
   5. Pārdevējs atbild par Preces bojājumiem, ko Pakalpojuma veikšanai nodotajai Precei izraisījuši Pārdevēja darbinieki un trešās personas.
   6. Visus strīdus un domstarpības, kas ir radušās Pusēm līguma izpildes gaitā, Puses risina pārrunu ceļā. Ja Puses nepanāk vienošanos pārrunu ceļā, strīdi tiek izskatīti Latvijas Republikas tiesību aktos noteiktajā kārtībā tiesā.
   7. Visu šajā līgumā minēto saistību izpildi Puses veic saskaņā ar šo līgumu un Latvijas Republikā spēkā esošajiem tiesību aktiem.
   8. Gadījumos, kad starp Pusēm rodas strīds attiecībā uz Preces tehniskajiem parametriem, Pakalpojumiem pielietojamo materiālu tehniskajiem rādītājiem un veiktajiem darbiem, pielietotajām tehnoloģijām, metodēm utt., tās ir tiesīgas, savstarpēji vienojoties, pieaicināt neatkarīgus ekspertus.
5. **LĪGUMA SPĒKĀ ESAMĪBA, IZMAIŅAS LĪGUMĀ UN LĪGUMA IZBEIGŠANAS KĀRTĪBA**
   1. Līgums stājas spēkā datumā, kāds ir norādīts Līguma preambulā, un darbojas līdz pilnīgai saistību izpildei.
   2. Būtiska Līguma noteikumu grozīšana nav pieļaujama. Jebkuri nebūtiski līguma grozījumi vai šajā līgumā paredzētie ir šī līguma neatņemamas sastāvdaļas un stājas spēkā tikai tad, kad tie ir noformēti rakstiski un tos saskaņā ar šo līgumu ir parakstījusi katra no Pusēm.
   3. Pusēm, abpusēji rakstveidā vienojoties, ir tiesības jebkurā brīdī izbeigt Līguma saistības pirms saistību izpildes, vienošanās tekstā atrunājot Līguma izbeigšanas kārtību.
6. **NEPĀRVARAMA VARA**
   1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Pušu līgumsaistību izpildi.
   2. Izveidojoties nepārvaramas varas situācijai, viena Puse par to nekavējoties paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, tās ilgums.
7. **IEROBEŽOTAS PIEEJAMĪBAS INFORMĀCIJA**

Puses apņemas neizpaust informāciju par Pušu darba organizāciju, komercdarbību, peļņu u.tml., kas tiem kļuvusi zināma līguma darbības laikā. Konfidencialitātes noteikumi neattiecas uz gadījumiem, kad Latvijas Republikas tiesību akti attiecīgo informāciju neklasificē kā ierobežotas pieejamības informāciju, kā arī gadījumos, ja šo informāciju pieprasa Latvijas Republikas tiesību aktos noteiktas kompetentas institūcijas vai organizācijas, kurām uz to ir likumīgas tiesības.

1. **CITI NOTEIKUMI**
   1. Puses vienojas, ka ar līguma izpildi saistītos jautājumus risinās Pušu pilnvarotās personas:

* no Pircēja puses <amats, vārds, uzvārds, tālrunis, e-pasta adrese>;
* no Pārdevēja puses <amats, vārds, uzvārds, tālrunis, e-pasta adrese>.
  1. Šis līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
  2. Ja spēku zaudē viens vai vairāki līguma noteikumi, pārējie līguma noteikumi paliek spēkā, ciktāl tos satura ziņā neatceļ spēku zaudējošie līguma noteikumi un tiek saglabāts līguma mērķis.
  3. Jautājumi, kas nav noregulēti līgumā, apspriežami saskaņā ar spēkā esošajiem Latvijas Republikas tiesību aktiem.
  4. Gadījumā, ja mainās kāds no Pušu rekvizītiem, paziņojums par to iesniedzams nekavējoties otrai Pusei, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
  5. Neviena no Pusēm bez otras Puses rakstveida piekrišanas nav tiesīga nodot savas saistības trešajai personai.
  6. Līgums sastādīts latviešu valodā 2 (divos) eksemplāros ar vienādu juridisko spēku, no kuriem viens līguma eksemplārs atrodas pie Pircēja, bet otrs pie Pārdevēja.

1. **PUŠU REKVIZĪTI**

|  |  |
| --- | --- |
| **PĀRDEVĒJS:** | **PIRCĒJS:** |
| Liepājas speciālā internātpamatskola | SIA “ARDALA” |
| Uliha ielā 56, Liepāja, LV-3401 | Ganību iela 16/18, Liepāja, LV-3401 |
| Reģ.Nr.3020900938 | Reģ.Nr.42103017747 |
|  |  |